**VÁLLALKOZÁSI SZERZŐDÉS**

**(határozott időtartamra, egységár szerinti, tételes elszámolással)**

**amely létrejött egyrészről**

név:

születési hely és idő (cégjegyzékszám/nyilvántartási szám):

lakóhely (székhely):

adóazonosító jel (adószám):

pénzforgalmi számlaszám:

képviselő neve:

képviselő születési helye, ideje:

képviselő lakóhelye:

képviselő elérhetősége (telefon, e-mail-cím):

mint Megrendelő **(a továbbiakban: Megrendelő),**

**másrészről**

név:

születési hely és idő (cégjegyzékszám/nyilvántartási szám):

lakóhely (székhely):

adóazonosító jel (adószám):

pénzforgalmi számlaszám:

képviselő neve:

képviselő születési helye, ideje:

képviselő lakóhelye:

képviselő elérhetősége (telefon, e-mail-cím):

mint Vállalkozó **(a továbbiakban: Vállalkozó) között**,

alulírott helyen és napon, az alábbi feltételek mellett.

**1.** **A SZERZŐDÉS TÁRGYA ÉS IDŐTARTAMA**

**1.1** A szerződés tárgya: ..............................................................................

**1.2** A szerződés az .......... év ....................... hó ...... napjától ......... év ..................... hó ....... napjáig terjedő időtartamra szól.

**2. A FELEK JOGAI ÉS KÖTELEZETTSÉGEI**

**2.1** A Vállalkozó kötelezi magát, hogy az 1. számú mellékletben meghatározott ……..……...……. (tárgy meghatározása) a gyártási ütemterv szerint elkészíti. A feldolgozást a Vállalkozó a Megrendelő által átadott minták és technológiai utasítás szerint végzi.

**2.2** A Megrendelő a gyártási folyamatot bármikor ellenőrizheti. A gyártási ütemtervben meghatározott tételek elkészülte után pedig a készre jelentés kézhezvételétől számított …. munkanapon belül köteles a **minőség ellenőrzését elvégezni.**

**2.3** A Megrendelő kötelezi magát, hogy a 2. számú mellékletben meghatározott szállítási ütem szerint a Vállalkozó székhelyére szállít és ott átad .............................. (tárgy meghatározása). A Vállalkozó az átvételkor a szállítmányok mennyiségét és minőségét ellenőrzi, és arról elismervényt ad.

**2.4** A Vállalkozó alvállalkozót vagy más közreműködőt e szerződés teljesítéséhez csak a Megrendelő engedélyével vehet igénybe.

**2.5** A Vállalkozó kötelezettséget vállal a munka gazdaságos és gyors, a tevékenység biztonságos, szakszerű, gazdaságos és határidőre történő befejezésére. A …………………… (tárgy megnevezése) előállításához szükséges anyagot a Vállalkozó szerzi be.

**3**. **A VÁLLALKOZÓI DÍJ**

**3.1** A vállalkozói díjat a felek a 3. számú mellékletben fajtánként megállapított, darabonkénti egységárban határozzák meg.

**3.2** Az egységár magában foglalja a Vállalkozónak a gyártással kapcsolatos valamennyi költségét. Az egységár után az általános forgalmi adót – a számlázáskor hatályos jogszabályok szerint – fel kell számítani.

**3.3** A Megrendelő a vállalkozói díjfizetési kötelezettségét – a Vállalkozó által kiállított számla alapján – ….............. napon belül köteles a Vállalkozó …………………. Banknál vezetett ……………. számú bankszámlájára való átutalással teljesíteni.

**4.** **A SZERZŐDÉS BIZTOSÍTÉKAI**

A szerződésben vállalt kötelezettségek teljesítése érdekében a felek a következő biztosítékokban állapodnak meg:

**4.1** Ha a Megrendelő a szállítási ütemtervben meghatározott határidőket elmulasztja, az után a mennyiség után, amelynek gyártása késve kezdhető meg, az egységár napi ............. ezrelékének megfelelő összegű kötbér fizetésére köteles.

**4.2** Ha a Vállalkozó a gyártási ütemtervben meghatározott határidőket elmulasztja, a késedelmesen gyártott mennyiség után naponként az egységár ............. ezrelékének megfelelő késedelmi kötbért köteles fizetni. Nem terheli a Vállalkozót kötbérfizetési kötelezettség arra az időre, amely alatt a gyártás késedelme a Megrendelő szállítási késedelmére vezethető vissza, ideértve a korábbi szállítási késedelmeknek a gyártás későbbi ütemidőre áthúzódó hatását is.

**4.3** A Vállalkozó az át nem vett hibás áru után köteles az anyagköltséget megtéríteni, és ezen felül az egységár .............. százalékának megfelelő kötbért fizetni. Ha a Megrendelő az árut csökkent értékűként átveszi, a kötbér mértéke az anyagköltség és az egységár együttes összegének ........... százaléka.

**4.4** A vállalkozói díj késedelmes kiegyenlítése esetén a Megrendelő évi ……. késedelmi kamat fizetésére köteles.

**4.5** Nem felel a Vállalkozó a hibás teljesítésért, ha a késztermék hibája a Megrendelő által szállított kellékeknek és egyéb anyagoknak a feldolgozás során fel nem ismerhető hibájából ered. A minőségellenőrzés után a Vállalkozó a készterméknek csak a csomagolásra visszavezethető hibájáért felel.

**5. KAPCSOLATTARTÁS**

**5.1** A Felek a feldolgozás munkafolyamatát és a teljesítést hátráltató, illetve veszélyeztető minden körülményről egymást haladéktalanul értesíteni kötelesek. A Felek megállapodnak abban, hogy közleményeiket telefonon, faxon vagy ajánlott levélben juttathatják el egymáshoz. A telefonon közölt üzenetet ajánlott levélben, faxon vagy elektronikus aláírással ellátott elektronikus dokumentum formájában meg kell erősíteni. A faxon továbbított iratokat a cégjegyzésre jogosult tisztségviselőnek vagy az ügyintézésre kijelölt képviselőnek cégszerű aláírással el kell látnia.

**5.2** A Felek kölcsönösen megállapodnak abban, hogy kapcsolattartókat („Kapcsolattartók”) jelölnek ki a jelen szerződés szerinti kölcsönös jogaik és kötelezettségeik megfelelő és hatékony teljesítésének biztosításához.

**Megrendelő részéről:**

név:

telefon:

e-mail-cím:

**Vállalkozó részéről:**

név:

telefon:

e-mail-cím:

**6. A SZERZŐDÉS FELMONDÁSA**

Jelen határozott időtartamú szerződés azonnali hatállyal írásban felmondható, ha a felek valamelyike a szerződésből eredő kötelezettségét különösen az alábbiak szerint megsérti.

**6.1** A Megrendelő felmondhatja a szerződést, ha a Vállalkozó

a) a gyártást nem a tervek és minták szerint végzi, vagy figyelmeztetés ellenére sem tartja be a technológiai utasítást,

b) az átvett anyagokat nem a szerződésnek megfelelő célra használja fel,

c) az egyes gyártási ütemek megtartásával ismételten ........... munkanapnál hosszabb késedelembe esik.

**6.2** A Vállalkozó felmondhatja a szerződést, ha

a) a Megrendelő a szállítási ütemtervben meghatározott határidőket ismételten elmulasztja és ezzel a Vállalkozó üzemmenetét jelentős mértékben megzavarja,

b) a vállalkozói díj fizetésével 15 banki napot meghaladó késedelembe esik.

**6.3** Az a Fél, aki a szerződés azonnali hatályú felmondásra okot adott, köteles az elő nem állított készárunak – az egységárak alapján kiszámított – vállalkozói díja után ........... százalék meghiúsulási kötbért fizetni.

A Vállalkozót a vállalkozói díj és a költségek biztosítására zálogjog illeti meg a Megrendelőnek azokon a vagyontárgyain, amelyek a jelen szerződés következtében birtokába kerültek.

**7. ZÁRÓ RENDELKEZÉSEK**

**7.1** A Felek kölcsönösen megállapodnak abban, hogy a szerződés a Felek írásbeli megállapodásával módosítható.

**7.2** A jelen szerződésben nem szabályozott kérdésekre a Polgári Törvénykönyvről szóló 2013. évi V. törvény rendelkezései irányadók.

**7.3** A jelen szerződés 2 (kettő) eredeti példányban készült.

A Felek egybehangzóan kijelentik, hogy a jelen szerződés, csatolt elválaszthatatlan mellékletével együtt teljeskörűen, egybehangzóan tartalmazza az előzetes egyeztetéseiken kölcsönösen elfogadott szerződési feltételeket, és a jelen szerződést elolvasás és értelmezés után, mint akaratukkal mindenben egyezőt írták alá.

1. számú melléklet: Gyártási ütemterv

2. számú melléklet: Szállítási ütemterv

3. számú melléklet: Fajtánként megállapított darabonkénti egységár

Kelt ........................, .......... év ....................... hónap ......... nap

........................................................ ........................................................

Megrendelő Vállalkozó